text: Hvalpesyge breder sig blandt mink
  30 september 2012 kl. 14.13
  Hvalpesygen breder sig. Den har ramt 14 minkfarme i Syd- og Sønderjylland, og der er risiko for, at den også rammer hunde. 
  Det er ikke minken, der smitter, men Mikkel Ræv, og derfor bør hundejere sørge for, at dere hund er vaccineret.
  Veterinærstyrelsen oplyser, at hvalpesyge kommer af den samme virus, der er årsag til sælpest og hundesyge. Den kan forebygges med vaccination, og det har Herman Sørensen gjort. Han er formand for minkavlerne i Esbjerg og Omegn. På den måde beskytter han nyfødte mink, så de overlever. 
  Ræven, måren og ilderen er de vilde dyr, der kan bringe smitten med sig. I år er der ikke observeret ret mange ræve, og Herman Sørensen siger, det kan være tegn på sygdom blandt de vilde dyr. Smitten bliver båret af vinden, og der kommer store udbrud af sygdommen med fem-syv års mellemrum.
  